Diari Oficial de la Generalitat Valenciana


Sumari del DOGV 4623, del 05-11-2003 (2003/11863)

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució Camí Fondo del Grau.
------------------------------------------------------------------------------------------------------------------------------------------------------------------------

### Dades del document

Número de DOGV
:   4623

Data del DOGV
:   05-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11518


Organisme emissor
:   Ajuntament de València

Tipus de document
:   Anunci

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució Camí Fondo del Grau. [2003/M11635]
  
L'Alcaldia, mitjançant Resolució número U-7049, de data 13 d'octubre de 2003, ha acordat el següent:
  
Vista l'alternativa tècnica de programa d'actuació integrada presentada per la mercantil Planeval Urbana, SL, per al desenvolupament de la unitat d'execució denominada Camí Fondo del Grau, exposada a informació pública pel procediment simplificat establit en l'article 48 de la Llei Reguladora de l'Activitat Urbanística, mitjançant publicació en el Diari Oficial de la Generalitat Valenciana de 27 de maig de 2003.
  
Atés que durant el dit període d'informació pública es van presentar altres dues alternatives tècniques en competència per part de l'Agrupació d'Interés Urbanístic Camí Fondo del Grau i Hermanos Rofac, SL, ampliant l'àmbit de l'exposada inicialment.
  
Atés que per Acord de Comissió de Govern, de 19 de setembre de 2003, es va suspendre la tramitació i l'aprovació de llicències per al major àmbit proposat.
  
Vist que la presentació d'una alternativa tècnica d'àmbit major va provocar l'existència de titulars cadastrals als qui no se'ls havia remés l'avís prescrit en l'article 46.3 de la LRAU, i que per tant, es va procedir a la suspensió de l'acte d'obertura de les proposicions juridicoeconòmiques presentades. Atés que, d'altra banda, es van remetre avisos a titulars erronis i no als qui consten en la base de dades cadastral, amb l'objecte d'esmenar la deficiència anteriorment indicada, en virtut de delegació conferida per la Resolució número 2.141, de 25 de juny de 2003, resolc:
  
Prorrogar el període d'informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el DOGV, i amb la remissió prèvia dels avisos prescrits en l'article 46.3 de la LRAU, de les alternatives tècniques de programa d'actuació integrada presentades per Planeval Urbana, SL, l'Agrupació d'Interés Urbanístic Camí Fondo del Grau i per Hermanos Rofac, SL, per al desenvolupament de la unitat d'execució denominada Camí Fondo del Grau, exposada a informació pública mitjançant publicació en el DOGV de 27 de maig de 2003.
  
En el dit termini, comptat a partir de la publicació de l'anunci d'exposició pública en el DOGV, sols els titulars cadastrals de les parcel·les amb referència cadastral números 89522-02, 91525-06, 91671-08, 93355-01, 89156-01 i 89636-05, podran presentar en el Servici Municipal de Planejament (av. Aragó, 35), tant al·legacions com alternatives tècniques que pretenguen competir amb les exposades al públic.
  
En els cinc dies següents al venciment del termini d'informació pública, sols els titulars de les parcel·les anteriorment esmentades podran presentar en l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el dia hàbil següent a l'acabament d'este termini, tret que siga dissabte, cas en què es traslladarà al dia hàbil següent.
  
En el supòsit que algú dels titulars de les parcel·les cadastrals anteriorment esmentades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment indicat.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta en el Servici de Planejament, les al·legacions i alternatives tècniques que s'hi presenten.
  
La publicació de la present resolució servix d'anunci als afectats desconeguts o a aquells l'adreça dels quals no constara o constara erròniament en la base de dades cadastral, d'acord amb l'establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.